Ende aluut submissien der gheenre die der voirscr goeden niet mechten en waren
op doende de voirscr jan dat henric wilen van delbroeck eer en voir enige
handelinge van vonnisse oft uutspraken tusschen den voirg gielijse en andriese gheschiet
waren nade heerlich ons gened hen en zijnre stat recht van loven beleyt
was tot allen den goeden des voirscr gielijs en uut dien dat de selve gielijs
der voirscr jouffr weduwe des voirscr henricx niet en vernueghde van
lxx rijders xl mudde corens xxx peters en xvii blynckaerds die de voirscr
gielijs sculdich was so hadde de voirsr jouffr die der voirscr goede mechtich was
inde selve goede gecoet en geerft bij manisse smeyers en vonnisse der scepen van
loven enen gheheten vrancken van volle welke francke die selve goede overgaf
den voirg andriese vander wayen naden rechte der stat van loven welke andries
dair na scepen brieve van loven bekynt hadde enen gheheten jane stierken die hem
uut machte vanden voirscr brieven voirt dede leyden tot den goeden voirscr na den
welken die selve jan strueck inde voirscr goede voir meye en scepen van loven
janne van motssel gegoet heeft welke hanteringen van goedinge gheschiet waren den
voirscr andriese voe en janne van merssel na bijden gheven die d goede nad stat
recht mechtich was en dat uut crachte vanden beleyde dwelc de voirscr henric
van delbroeck op gielijs goede hadde welc henric noch zijn na comenlingen dair af s
macht hebben inde voirscr seggen niet ghesubmetteert en hadden opdoen
de voirscr jan hoe wale hijs neghen noet en meynde te hebben dat de voirscr gielij
vanden voirde degoedinge die ghescheit ware andriese vander wayen selve geconsenter
hadde seggen woirt de voirscr jan dat de voirscr goeden in sijnre goedinge
begrepen uutgedaecht waren voir hof en hee Ende dat voir gebrect van
tsijs en renten die diversen psonen op die voirscr goede hadden na dwelken
uutdagen de voirscr jan van mersel tot den voirscr goeden comen ware en hadde
de selve goede voirt doen voirdagen met drien voechtdagen nader bavcken
recht en dat dese ponten waer waren boet de voirsc jan te thoenen en
met den mynsten hopen myds dien ten sloten dat hij inde voirscr goede met
sijnre goedingen blive soude psenteerde voert de voirg jan inden rechte van
alle vonnisse evenuerre dat die voirsc gielijs hem weder gheven winde
die peninge die hij voir die voirscr goede uutgegeven hadde oft hem
die cost gecost hadden en dat hij dair aen geleyt hadde en om de selve
uutgegeven also verre hij dat tot sijnre eet soude groetse en dair af goede
vestich setten bynnen der sat van loven oft mechlen bynnen eenre maent
naestcomen te betalen hij woude hem die voirscr goede wederomme laten
volgen Ende oft gielijs des niet doen en woude so geliefde hem des wael en
vonnis Also dat na desen de meye van loven maende de scepen die wesen met
vonnisse beyde ptien tot huen thonisse en daenteynden recht Ten dage
van thoene thoende gielijs vanden voirde metten gedeputden en clorcken vad
stat die geordineert hadden geweest ome de voirscr ptien te verringen
dat zij dair over waren aldair de voirscr ptien en oec de weduwe